b"\n_START_ARTICLE_\nBartolom\xc3\xa9 Ribelles Dalmau\n_START_SECTION_\nVida i obra\n_START_PARAGRAPH_\nIncondicional de les idees acad\xc3\xa8miques, en l'Acad\xc3\xa8mia de Sant Carles de Val\xc3\xa8ncia obtingu\xc3\xa9 el t\xc3\xadtol d'arquitecte el 21 d'octubre de 1770, fou nomentat Acad\xc3\xa8mic de M\xc3\xa8rit el 14 d'agost de 1773 i Tinent  d'Arquitectura el 3 de febrer de 1788. I En l'Acad\xc3\xa8mia de Sant Ferran de Madrid fou nomentat Acad\xc3\xa8mic de M\xc3\xa8rit el 14 de mar\xc3\xa7 de 1781, reconogut posteriorment en l'Acad\xc3\xa8mia de Sant Carles._NEWLINE_Fou l'enginyer encarregat de la direcci\xc3\xb3 de les obres de la carretera de Val\xc3\xa8ncia a Molins de Rei, i en aquesta tasca cal destacar el pont Nou entre Vila-real i Almassora sobre el riu Millars, constru\xc3\xaft entre 1788 i 1790, amb 13 obertures constru\xc3\xafdes amb carreus i arcs de mig punt. Dissenya, i en alguns casos tamb\xc3\xa9 dirigeix, altres obres d'enginyeria, com ponts, camins, canals, pantans, ports i aq\xc3\xbceductes, dels quals destaquen: En 1788 projecta el recreixement de la presa del pant\xc3\xa0 d'Almansa, i la millora dels camins que surten de Li\xc3\xa9tor cap a Madrid, Andalusia, Caravaca de la Cruz i M\xc3\xbarcia, amb dos ponts sobre el riu Mundo, en els camins d'Andalusia i Caravaca; en 1790 modifica un projecte ja existent d'un pont sobre el riu Millars en Olba; construeix un pont colgant en Atzeneta del Maestrat (1790-1791), sobre el riu Monlle\xc3\xb3; dos ponts en Albacete, un prop d'Ontur i l'altre prop d'Hell\xc3\xadn; en Val\xc3\xa8ncia projecta un aq\xc3\xbceducte i una d\xc3\xa0rsena en el port, construeix un pont en Moixent, i dissenya la rehabilitaci\xc3\xb3 del port de Benig\xc3\xa0nim (1792). _NEWLINE_En arquitectura civil, cal destacar, els projectes d'una caserna i una pres\xc3\xb3 en Requena. _NEWLINE_En l'\xc3\xa0mbit de l'arquitectura religiosa destaca la seva participaci\xc3\xb3 en la capella de la Mare de D\xc3\xa9u del P\xc3\xb3pulo de l'esgl\xc3\xa9sia de la Pur\xc3\xadssima de Quart de Poblet, el cambril del Crist en l'Esgl\xc3\xa9sia del Rosari del Canyamelar (Val\xc3\xa8ncia), el claustre i la fa\xc3\xa7ana del convent dominic de Val\xc3\xa8ncia i, el presbiteri i el cor de l'esgl\xc3\xa9sia de l'Assumpci\xc3\xb3 d'Almansa (1789). Tamb\xc3\xa9 project\xc3\xa0 la renovaci\xc3\xb3 de l'esgl\xc3\xa9sia de l'Assumpci\xc3\xb3 de les Coves de Vinrom\xc3\xa0 (1784-1788), l'esgl\xc3\xa9sia de Sant Jaume de Vila-real (1785),_NEWLINE_l'esgl\xc3\xa9sia de Sant Joan Baptista de Cabanes, i l'esgl\xc3\xa9sia de l'Assumpci\xc3\xb3 d'Onda (1786)."